นศ.ปวช.2 จ.สุโขทัย ซิ่งจยย.พุ่งชนปิกอัพ ร่างกระเด็นคอหักดับสยอง 
นศ.ปวช.2 เทคนิค จ.สุโขทัน ซิ่งจยย.พุ่งชนปิกอัพเลี้ยวกลับลำกลางถนน ร่างกระเด็นไปกระแทกรถกระบะที่วิ่งสวนทางมาอีกคัน คอหักดับอนาถ,รตอ.กสิพงษ์ เกตุขาว รองสว.(สอบสวน) สภ.เมืองสุโขทัย รับแจ้ง มีอุบัติเหตุรถจยย.พุ่งชนรถปิ๊กอัพ บริเวณหน้าอู่ช่างบัติ ใกล้วัดกำแพงงาม ถ.จรดวิถีถ่อง ม.2 ต.บ้านกล้วย มีผู้เสียชีวิตในที่เกิดเหตุ จึงรุดไปตรวจสอบพร้อมแพทย์เวร จากรพ.สุโขทัย และ หน่วยกู้ภัยสุโขทัย,ในที่เกิดเหตุ พบรถปิ๊กอัพ นิสสัน สีน้ำเงิน ทะเบียน บน-5535 สุโขทัย มีร่องรอยถูกชนที่บริเวณแก้มขวา จอดอยู่ข้างทาง โดยหันหัวรถเข้ามาในเมือง มีนายสมาน จันตรี อายุ 60 ปี บ้านเลขที่ 15/3 ม.9 ต.บ้านกล้วย คนขับรถยืนรออยู่ในอาการตื่นตระหนก ห่างออกไปประมาณ 15 เมตร พบรถคู่กรณีเป็น จยย.ฮอนด้าโนวาแดช สีเหลือง ทะเบียน 1กค-8190 ปทุมธานี สภาพพังยับ ล้อหน้าบิดเบี้ยว ล้มขวางอยู่กลางถนน ส่วนคนขี่รถจยย.กระเด็นไปกระแทกกับหน้ารถปิ๊กอัพ นิสสัน สีบรอนซ์ทอง ทะเบียน บท-5296สุโขทัย ที่มี นายเด่นชัย อินทร์โคกสูง อายุ 54 ปี บ้านเลขที่ 129 ม.5 ต.ยางราก อ.โคกเจริญ จ.ลพบุรี กำลังขับผ่านมาพอดี ทราบชื่อผู้เสียชีวิต คือ นายธนากร จันทร์แป้น อายุ 17 ปี บ้านเลขที่ 161/1 ม.16 ต.วังน้ำขาว อ.บ้านด่านลานหอย เป็นนักศึกษาชั้นปวช.2 แผนกช่างยนต์ ของวิทยาลัยเทคนิคสุโขทัย แพทย์ตรวจชันสูตรพบว่า คอหักและมีบาดแผลฉกรรจ์ที่โคนขาขวาลึกถึงกระดูก,สอบสวนเบื้องต้นทราบว่า ขณะที่ผู้ตาย ขี่จยย.กลับจากเลิกเรียนมุ่งหน้ากลับบ้านที่ อ.บ้านด่านลานหอย ถึงที่เกิดเหตุซึ่งอยู่ห่างจากวิทยาลัยเพียง 1กม.เท่านั้น ได้มีรถปิ๊กอัพของนายสมาน เลี้ยวกลับลำกลางถนนทำให้ผู้ตายพุ่งชนอย่างจัง จนร่างกระเด็นไปกระแทกกับรถปิ๊กอัพของนายเด่นชัย ที่วิ่งสวนทางมาพอดี หลังลงบันทึกประจำวันสถานที่เกิดเหตุไว้แล้ว จนท.ตร.จะได้ดำเนินการในส่วนที่เกี่ยวข้อง ต่อไป.
นศ.ปวช.2 เทคนิค จ.สุโขทัย ซิ่งจยย.พุ่งชนปิกอัพเลี้ยวกลับลำกลางถนน ร่างกระเด็นไปกระแทกรถกระบะที่วิ่งสวนทางมาอีกคัน คอหักดับอนาถ
นศ.ปวช.2 เทคนิค,ซิ่งจยย.พุ่งชนปิกอัพ,คอหักดับสยอง,สุโขทัย,สภ.เมืองสุโขทัย,ข่าวทั่วไป